Tiesas (ceturtā palāta) 2024. gada 4. oktobra spriedums (Curtea de Apel Alba Iulia (Rumānija) lūgums sniegt prejudiciālu nolēmumu) – Biohemp Concept SRL/Direcţia pentru Agricultură Judeţeană Alba
(Lieta C-793/22 1, Biohemp Concept)
(Lūgums sniegt prejudiciālu nolēmumu – Kopējā lauksaimniecības politika – Regula (ES) Nr. 1305/2013 – Regula (ES) Nr. 1307/2013 – Regula (ES) Nr. 1308/2013 – Kaņepju (Cannabis sativa) audzēšana – Aizliegums kaņepju (Cannabis sativa) audzēšanai slēgtā un ar hidroponisko sistēmu aprīkotā vidē)
Tiesvedības valoda – rumāņu
Iesniedzējtiesa
Curtea de Apel Alba Iulia
Pamatlietas puses
Prasītāja: Biohemp Concept SRL
Atbildētāja: Direcţia pentru Agricultură Judeţeană Alba
Rezolutīvā daļa
Savienības tiesības attiecībā uz kopējo lauksaimniecības politiku ir jāinterpretē tādējādi, ka tām nav pretrunā aizliegums dalībvalstī audzēt kaņepes (Cannabis sativa) slēgtā un ar hidroponisko sistēmu aprīkotā vidē, ja vien šis aizliegums ir piemērots sabiedrības veselības aizsardzības mērķa īstenošanai, un ja, ņemot vērā kopējās lauksaimniecības politikas mērķus, kā arī tirgu kopīgas organizācijas pienācīgu darbību, tas nepārsniedz to, kas ir nepieciešams sabiedrības veselības aizsardzības mērķa sasniegšanai.
____________
1 OV C 179, 22.5.2023.